
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

28 Μα ίου 19θίΓ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

119. Συνένωση των Κοινοτήτων Γεωργιανής και Νική- 

σιανης της Επαρχίας Παγγαίου του Νομού Καβά¬ 
λας σε Δήμο. 1 

120. Σύσταση τριών (3) θέσεων με σύμβαση εργασίας 

ιδιωτικού δικαίου στο γραφείο Προέδρου του 
Διοικητικού Συμβουλίου του Οργανισμού Εργατι¬ 
κής Κατοικίας. 2 

121. Σύσταση τριών (3) θέσεων με σύμβαση εργασίας 

ιδιωτικού δικαίου στο γραφείο Προέδρου και 
Αντιπροέδρου του Διοικητικού Συμβουλίου του 
Οργανισμού Εργατικής Εστίας. 3 

122. Σύσταση τριών (3) θέσεων με σύμβαση εργασίας 

ιδιωτικού δικαίου στο γραφείο του Διοικητή του 
Οργανισμού Εργατικού Δυναμικού. 4 


123. Τροποποίηση της παρ.2 του άρθρου 4 του Β.Δ/ 
τος 20/23.1.59 «περί εφαρμογής Ν ,Δ/τος 3868/ 
1958 περί συστάσεως Διανεμητικού Λογαρια¬ 
σμού Οικογενειακών Επιδομάτων Μισθωτών» 
όπως αυτές ίσχυσαν μετά την τοποποίηση τους 


με το άρθρο μόνο του Π.Δ. 440/95 (Α.257). .. 5 

124. Συμπλήρωση του Π.Δ/τος 427/88 (ΦΕΚ 197/ 

τ.Α/88). 6 

125. Ίδρυση Λιμενικού Σταθμού στους Λειψούς και 

καθορισμός της τοπικής και καθύλην αρμοδιοτη- 
τάς του. 7 

126. Χορήγηση οικονομικής ενισχύσεως σε ορισμένες 

κατηγορίες ναυτικών λόγω εορτών Πάσχα 
1996. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο υπ’ αριθ. 105 Προεδρικό 
Διάταγμα -Ίδρυση Ενορίας του Ιερού Ναού Αγίου 
Ανδρέα της Ιεράς Μητροπόλεως Μεσογαίας και 
Λαυρεωτικής» στο Δήμο Παιανίας . 9 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 119 (1) 

Συνένωση των Κοινοτήτων Γ εωργιανής και Νικήσιανης της 
Επαρχίας Παγγαίου του Νομού Καβάλας σε Δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


1. Τις διατάξεις του άρθρου 4 παρ. 8 και 10 του Δημοτι¬ 
κού και Κοινοτικού Κώδικα (Π.Δ. 410/95/τ.Α'/231). 

2. Τις διατάξεις της παρ. 1 του άρθρου 23 του Ν. 
1558/85 «Κυβέρνηση και Κυβερνητικά Όργανα» (Α' 137) 
σε συνδυασμό με τις διατάξεις του Π.Δ. 373/1995 «Συγ¬ 
χώνευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του (Α’ 201). 

3. Το Π.Δ. 326/1988 «Προσδιορισμός γεωγραφικών πε¬ 
ριοχών (ενοτήτων) Νομού Καβάλας» (Α’ 156). 

4. Τις αποφάσεις 46/94 και 86/94 των Κοινοτικών Συμ¬ 
βουλίων Γ εωργιανής και Νικήσιανης του Ν. Καβάλας αντί¬ 
στοιχα. 

5. Την 24197/Γ 3812/24.11.93 κοινή απόφαση των 
Υπουργών Εθνικής Οικονομίας και Εσωτερικών με τον τί¬ 
τλο «Κύρωση αποτελεσμάτων του πραγματικού πληθυ¬ 
σμού της γενικής απογραφής πληθυσμού της 17ης Μαρ¬ 
τίου 1991» (Β 882/93). 

6. Τις διατάξεις του άρθρου 1 παρ. 8 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις» (Α' 113). 

7. Την αριθ. 13/6.3.96 (ΦΕΚ 137/τ.Β76.3.96) από¬ 
φαση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Καθορισμός αρ¬ 
μοδιοτήτων του Υφυπουργού Εσωτερικών, Δημόσιας Διοί¬ 
κησης και Αποκέντρωσης Γ. Μωραίτη». 

8. Την 687/95 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Οι κοινότητες Νικήσιανης και Γ εωργιανής συνενώνονται 
και αποτελούν Δήμο με το όνομα Δήμος «Παγγαίου» και 
έδρα το συνοικισμό «Νικήσιανη» της τέως Κοινότητας Νι¬ 
κήσιανης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ {ΤΕΥΧΟΣ ΠΡΩΤΟ} 


Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Απριλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΙ 

ΕΣΩΤΕΡΙΚΟΝ ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Γ. ΜΩΡΑΪΤΗΣ 

- 4 -- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 120 (2) 

Σύσταση τριών (3) θέσεων με σύμβαση εργασίας ιδιωτικού 
δικαίου στο γραφείο Προέδρου του Διοικητικού Συμ¬ 
βουλίου του Οργανισμού Εργατικής Κατοικίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 
2224/94 (Α’ 112) «Ρύθμιση θεμάτων εργασίας, συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευομένων από αυτό Νομικών Προσώπων και άλλες 
διατάξεις». 

2. Τις διατάξεις του Π.Δ/τος 410/88 (Α' 191) «Κωδικο¬ 
ποίηση σε ενιαίο κείμενο των διατάξεων της κείμενης νο¬ 
μοθεσίας, που αφορούν το προσωπικό με σχέση εργασίας 
ιδιωτικού δικαίου του Δημοσίου, των Οργανισμών Τοπικής 
Αυτοδιοίκησης και των λοιπών Νομικών Προσώπων Δημο¬ 
σίου Δικαίου». 

3. Την αριθ. 87/95 γνώμη του Διοικητικού Συμβουλίου 
του Οργανισμού Εργατικής Κατοικίας. 

4. Το άρθρο 103 παρ. 3 του Συντάγματος. 

5. Τις διατάξεις του άρθρου 27 του Ν. 2081/92 (Α' 154) 
με τις οποίες προστέθηκε στο Ν. 1558/85 νέο άρθρο 
29Α. 

6. Το γεγονός ότι το παρόν διάταγμα προκαλεί ετήσια 
δαπάνη σε βάρος του Προϋπολογισμού του Οργανισμού 
Εργατικής Κατοικίας, το ύψος της οποίας ανέρχεται στο 
ποσά των 10.394.868 δρχ. και θα αντληθεί από τους 
Κ.Α.Ε. 0212, 0226, 0233, 0235, 0237, 0259, 0521, 
0522, 0912. 

7. Την 198/96 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών και 
Εργασίας και Κοινωνικών Ασφαλίσεων, αποφασίζουμε: 

Άρθρο 1 μόνο 

Συνιστώνται τρεις (3) θέσεις βοηθητικού προσωπικού 
με σύμβαση εργασίας ιδιωτικού δικαίου στο Γ ραφείο Προ¬ 
έδρου Διοικητικού Συμβουλίου του Οργανισμού Εργατικής 
Κατοικίας. 

Η πρόσληψη των τριών (3) ατόμων, η διάρκεια της σύμ¬ 
βασης, η λύση της σύμβασης κ.λπ. διέπεται από τις διατά¬ 
ξεις του άρθρου 19 παρ. 3 του Ν. 2224/94. 

Στον Υπουργό Εργασίας και Κοινωνικών Ασφαλίσεων 


αναθέτουμε την δημοσίευση και εκτέλεση του παρόντος 
διατάγματος. 

Αθήνα, 22 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

ΑΠ. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓ. ΓΙΑΝΝΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 121 (3) 

Σύσταση τριών (3) θέσεων με σύμβαση εργασίας ιδιωτικού 

δικαίου στο γραφείο Προέδρου και Αντιπροέδρου του 

Διοικητικού Συμβουλίου του Οργανισμού Εργατικής 

Εστίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 
2224/94 (Α' 112) «Ρύθμιση θεμάτων εργασίας, συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευομένων από αυτά Νομικών Προσώπων και άλλες 
διατάξεις». 

2. Τις διατάξεις του Π.Δ/τος 410/88 (Α' 191) «Κωδικο¬ 
ποίηση σε ενιαίο κείμενο των διατάξεων της κείμενης νο¬ 
μοθεσίας, που αφορούν το προσωπικό με σχέση εργασίας 
ιδιωτικού δικαίου του Δημοσίου, των Οργανισμών Τοπικής 
Αυτοδιοίκησης και των λοιπών Νομικών Προσώπων Δημο¬ 
σίου Δικαίου». 

3. Την αριθ. 35/30.8.94 γνώμη του Διοικητικού Συμβου¬ 
λίου του Οργανισμού Εργατικής Εστίας. 

4. Το άρθρο 103 παρ. 3 του Συντάγματος. 

5. Τις διατάξεις του άρθρου 27 του Ν. 2081 /92 (Α' 154) 
με τις οποίες προστέθηκε στο Ν. 1558/85 νέο άρθρο 
29Α. 

6. Το γεγονός ότι το παρόν διάταγμα προκαλεί ετήσια 
δαπάνη σε βάρος του Προϋπολογισμού του Οργανισμού 
Εργατικής Εστίας, το ύψος της οποίας ανέρχεται στο 
ποσό των 7.000.000 δρχ. και θα καλυφθεί από το «Αποθε- 
ματικό Πρόσληψης νέων υπαλλήλων» που συνολικά ανέρ¬ 
χεται στο ποσό των 309.785.341 δρχ. στον προϋπολογι¬ 
σμό χρήσης 1996. 

7. Την 199/96 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών και 
Εργασίας και Κοινωνικών Ασφαλίσεων, αποφασίζουμε: 

Άρθρο μόνο 

Συνιστώνται τρεις (3) θέσεις βοηθητικού προσωπικού 
με σύμβαση εργασίας Ιδιωτικού Δικαίου στο Γ ραφείο Προ¬ 
έδρου και Αντιπροέδρου του Διοικητικού Συμβουλίου του 
Οργανισμού Εργατικής Εστίας. 

Η πρόσληψη των τριών (3) ατόμων, η διάρκεια της σύμ¬ 
βασης, η λύση της σύμβασης κ.λπ. διέπεται από τις διατά¬ 
ξεις του άρθρου 19 παρ. 3 του Ν. 2224/94. 

Στον Υπουργό Εργασίας και Κοινωνικών Ασφαλίσεων 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

αναθέτουμε την δημοσίευση και εκτέλεση του παρόντος 
διατάγματος. 

Αθήνα, 22 Μαίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓ. ΠΑΝΝΟΠΟΥΛΟΣ 

♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 122 (4) 

Σύσταση τριών (3) θέσεων με σύμβαση εργασίας ιδιωτικού 

δικαίου στο γραφείο του Διοικητή του Οργανισμού Ερ¬ 
γατικού Δυναμικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 
2224/94 (Α' 112} «Ρύθμιση θεμάτων εργασίας, συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευόμενων από αυτό Νομικών Προσώπων και άλλες 
διατάξεις». 

2. Τις διατάξεις του Π.Δ/τος 410/88 (Α' 191) «Κωδικο¬ 
ποίηση σε ενιαίο κείμενο των διατάξεων της κείμενης νο¬ 
μοθεσίας, που αφορούν το προσωπικό με σχέση εργασίας 
ιδιωτικού δικαίου του Δημοσίου, των Οργανισμών Τοπικής 
Αυτοδιοίκησης και των λοιπών Νομικών Προσώπων Δημο¬ 
σίου Δικαίου». 

3. Το άρθρο 103 παρ. 3 του Συντάγματος. 

4. Τις διατάξεις του άρθρου 27 τουΝ. 2081/92 (Α’ 154) 
με τις οποίες προστέθηκε στο Ν. 1558/85 νέο άρθρο 
29 Α. 

5. Το γεγονός ότι το παρόν διάταγμα προκαλεί ετήσια 
δαπάνη σε βάρος του Προϋπολογισμού του Οργανισμού 
Απασχόλησης Εργατικού Δυναμικού, το ύψος της οποίας 
ανέρχεται στο ποσό των 11.000.000 δρχ. και θα καλυφθεί 
από τον Κ.Α. 0212 (Βασικός μισθός εκτάκτων). 

6. Την 197/96 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών και 
Εργασίας και Κοινωνικών Ασφαλίσεων, αποφασίζουμε: 

Άρθρο 1 μόνο 

Συνιστώνται τρεις (3) θέσεις βοηθητικού προσωπικού 
με σύμβαση εργασίας Ιδιωτικού Δικαίου στο Γραφείο του 
Διοικητή του Οργανισμού Απασχόλησης Εργατικού Δυνα¬ 
μικού. 

Η πρόσληψη των τριών (3) ατόμων, η διάρκεια της σύμ¬ 
βασης, η λύση της σύμβασης κ.λπ. διέπεται από τις διατά¬ 
ξεις του άρθρου 19 παρ. 3 του Ν. 2224/94. 

Στον Υπουργό Εργασίας και Κοινωνικών Ασφαλίσεων 


αναθέτουμε την δημοσίευση και εκτέλεση του παρόντος 
διατάγματος. 

Αθήνα, 22 Μαίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓ. ΠΑΝΝΟΠΟΥΛΟΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 123 (5) 

Τροποποίηση της παρ.2 του άρθρου 4 του Β.Δ/τος 20/ 
23.12.59 «περί εφαρμογής Ν.Δ/τος 3868/1958 περί 
συστάσεως Διανεμητικού Λογαριασμού Οικογενειακών 
Επιδομάτων Μισθωτών» όπως αυτές ίσχυσαν μετά την 
τοποποίηση τους με το άρθρο μόνο του Π.Δ. 440/95 
(Α.257). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν.Δ/τος 3868/1958 
(Α.178) όπως η περίπτωση γ' αυτού αντικαταστάθηκε με 
την παρ. 2 του άρθρου 23 του ν. 1483/84 (ΑΊ53). 

2. Το άρθρο 29Α του ν, 1558/1975 «Κυβέρνηση και Κυ¬ 
βερνητικά Όργανα» το οποίον προσετέθη με το άρθρο 27 
του ν. 2081/1992 (ΑΊ 54) «Ρύθμιση του θεσμού των Επι¬ 
μελητηρίων, τροποποίηση των διατάξεων του ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις». 

3. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του ΟΑΕΔ 
ύψους τεσσάρων δισεκατομμυρίων πεντακοσίων εκατομ¬ 
μυρίων (4.500.000.000) δραχμών περίπου για το οικονο¬ 
μικό έτος 1996 και για καθένα από τα επόμενα έτη. 

Η ανωτέρω δαπάνη περιλαμβάνεται στη συνολική πί¬ 
στωση ύψους δεκαεννέα δισεκατομμυρίων 
(19.000.000.000) δραχμών που έχει εγγράφει στον προϋ¬ 
πολογισμό του ΟΑΕΔ έτους 1996 (ΚΑΕ 0632 φορέας 
200 ). 

4. Την αριθμ. 164/96 γνωμοδότηση του Συμβουλίου της 
Επικράτειας με πρόταση των Υπουργών Εθνικής Οικονο¬ 
μίας και Εργασίας και Κοινωνικών Ασφαλίσεων, αποφασί¬ 
ζουμε: 

Άρθρο μόνο 

Η παράγραφος 2 του άρθρου 4 του από 20/23.12.59 
Β.Δ. (Α’279), όπως είχε αντικαταοταθεί με το άρθρο μόνο 
του Π.Δ. 440/95 (Α’257) προκειμένου περί της καταβο¬ 
λής επιδομάτων έτους 1996 και εφεξής αντικαθίστανται 
ως ακολούθως: 

Το ποσό του επιδόματος παιδιών ορίζεται μηνιαίως: 

I) Για τους δικαιούχους με ετήσιο καθαρό (πριν τις 
οποιοσδήποτε φορολογικές εκπτώσεις, μειώσεις και ελα¬ 
φρύνσεις) οικογενειακό εισόδημα κατά το προηγούμενο 
της επιδότησης ημερολογιακό έτος μέχρι 2.21X1.000 δρχ. 

ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Δρχ.το μήνα 


α) Για το ένο (1) παιδί σε 1.620 

β) Για τα δύο (2) παιδιά σε 5.560 

γ) Για τα τρία (3) παιδιά σε 12.060 

δ) Για τα τέσσερα (4) παιδιά σε 14.300 

II) Για τους δικαιούχους με ετήσιο καθαρό οικογενειακό 
εισόδημα από 2.200.001 μέχρι 2.500.000 δρχ. 

Δρχ. το μήνα 

α) Γ ια το ένα (1) παιδί σε 1.310 

β) Για τα δύο (2) παιδιά σε 4.370 

γ) Γ ια τα τρία (3) παιδιά σε 11.430 

δ) Για τα τέσσερα (4) παιδιά σε 13.450 

III) Γ ια τους δικαιούχους με ετήσιο καθαρό οικογενειακό 
εισόδημα από 2.500 001 μέχρι 2.800.000 δρχ. 

Δρχ. το μήνα 

α) Για το ένα (1) παιδί σε 1.120 

β) Γ ια τα δύο (2) παιδιά σε 3.620 

γ) Για τα τρία (3) παιδιά σε 10.230 

δ) Γ ια τα τέσσερα (4) παιδιά σε 11.510 

IV) Γ ια τους δικαιούχους με ετήσιο καθαρό οικογενειακό 
εισόδημα από 2.800.001 και πάνω: 

Δρχ. το μήνα 

α) Γ ια το ένα (1) παιδί σε 1.120 

β) Για τα δύο (2) παιδιά σε 2.620 

γ) Γ ια τα τρία (3) παιδιά σε 6.860 

δ) Για τα τέσσερα (4) παιδιά σε 9.580 


Γ ια κάθε παιδί πάνω από τέσσερα, στο ποσό του επιδό¬ 
ματος που ορίζεται κατά περίπτωση για το τέταρτο παιδί 
στις παραπάνω (I, II, III, IV) κατηγορίες προστίθενται 2,500 
δρχ. το μήνα. 

Η αναπροσαρμογή των παραπάνω εισοδηματικών κατηγο¬ 
ριών ισχύει για την πληρωμή του επιδόματος παιδιών 
έτους 1996 και εφεξής. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Μαΐου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ ΕΥΑΓΓ. ΠΑΝΝΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 124 (6) 

Συμπλήρωση του Π.Δ/τος 427/88 (ΦΕΚ 197/τ.Α'/88). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 του Α.Ν. 1565/39 «Περί 
κωδικός ασκήσεως του ιατρικού επαγγέλματος (ΦΕΚ 16/ 
τ.Α739). 

2. Τις διατάξεις των άρθρων 3 παρ. 2 και 4 παρ. 4 του 
Νόμου 1278/82 «Για τη σύσταση του Κεντρικού Συμβου¬ 
λίου Υγείας» (ΦΕΚ 105/τ.Α782). 

3. Την αριθ. 10 απόφαση της 120ης Ολομέλειας 
25.1.96 του ΚΕ.Σ.Υ. 

4. Την ΔΥ3α/οικ. 158/26.1.96 (ΦΕΚ 59/τ.Β796) κοινή 
απόφαση του Πρωθυπουργού και του Υπουργού Υγείας 
και Πρόνοιας για ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Φραγκλίνο Παπαδέλλη και Θεό¬ 
δωρο Κοτσώνη. 


5. Το γεγονός ότι από τις διατάξεις του παρόντος Π. Δ/ 
τος δεν προκαλείται δαπάνη σε βάρος του Κρατικού 
Προϋπολογισμού και των Ασφαλιστικών Οργανισμών. 

6. Την 165/1996 γνωμοδότηση του Συμβουλίου της 
Επικράτειας, μετά από πρόταση του Υφυπουργού Υγείας 
και Πρόνοιας, αποφασίζουμε: 

"Αρθρο Μόνο 

Συμπληρώνουμε την παρ. 2 του άρθρου μόνου του Π.Δ/ 
τος 427/88 και συστήνουμε τρείς (3) Επιτροπές Ελέγχου 
Μαγνητικών Τομογραφιών στα Ιωάννινα, Λάρισα και Πά¬ 
τρα ως ακολούθως: 

α) Επιτροπή με έδρα το Περ. Παν/κό Γ εν. Νοσ/μείο Ιω- 
αννίνων, στην αρμοδιότητα της οποίας θα περιλαμβάνο¬ 
νται οι Νομοί Ιωαννίνων, Πρεβέζης, Άρτας και Θεσπρω¬ 
τίας, Λευκάδας και Κέρκυρας. 

β) Επιτροπή με έδρα το Περ. Γεν. Νοσ/μείο Λάρισας, 
στην αρμοδιότητα της οποίας θα περιλαμβάνεται η περι¬ 
φέρεια της Θεσσαλίας και ειδικότερα οι Νομοί Καρδίτσας, 
Λάρισας, Μαγνησίας και Τρικάλων. 

γ) Επιτροπή με έδρα το Περ. Παν/κό Νοσ/μείο Πατρών, 
στην αρμοδιότητα της οποίας θα περιλαμβάνονται οι Νο¬ 
μοί Αχαΐας, Ηλείας, Μεσσηνίας, Αιτωλοακαρνανίας, Ζα¬ 
κύνθου και Κεφαλληνίας. 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 17 Μαΐου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΦΡΑΓΚΛΙΝΟΣ ΠΑΠΑΔΕΛΛΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 125 (7) 

Ίδρυση Λιμενικού Σταθμού στους Λειψούς και καθορι¬ 
σμός της τοπικής και καθϋλην αρμοδιοτητάς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΜΟΚΡΑΤΙΑΣ 

Έχοντας υπόψη: 

(1) Τις διατάξεις: 

(α) Του άρθρου 11 παρ. 2 του Ν. 2329/95 «Ρύθμιση θε¬ 
μάτων προσωπικού του Λιμενικού Σώματος (ΛΣ) και άλλες 
διατάξεις (172 Α - ). 

(β) Του άρθρου 29 Α του Ν. 1558/85 (Α' 137) όπως 
προστέθηκε με το άρθρο 27 του Ν. 2081/92 (Α 154) και 
το γεγονός ότι από την έκδοση του διατάγματος αυτού 
προκαλείται εφάπαξ δαπάνη σε βάρος του Κρατικού 
Προϋπολογισμού του ΥΕΝ έτους 1996 ύψους τριών εκα¬ 
τομμυρίων (3.000.000) δρχ. που θα καλυφθεί από τις πι¬ 
στώσεις των κωδικαρίθμων 41/110/1711, 41/110/1713 
και 41/110/1729 του προϋπολογισμού του ΥΕΝ έτους 
1996. Οι ετήσιες λειτουργικές δαπάνες ανέρχονται στα 
δύο εκατομμύρια πεντακόσιες χιλιάδες (2.500.000) δρχ. 
περίπου και καλύπτονται από τις πιστώσεις των κωδικα- 
ρίθμων 41/110/0813, 41/110/0831,41/110/0824, 41/ 
110/0832 και 41/110/0849 του προϋπολογισμού του 
ΥΕΝ έτους 1996. 

(γ) Του άρθρου 19 παρ. 1 και 2 του Ν. 1735/87 (Α' 195) 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατά¬ 
ξεις». 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΖ (ΤΕΥΧΟΣ ΠΡΩΤΟ) 

(5) Το άρθρο 2 του ΠΔ 373/95 (Α’ 201) «Συγχώνευση 
ίων Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων 
τους». 

(ε) Το άρθρο 22 παρ. 3 του Ν. 2362/95 (Α' 247) «Περί 
Δημοσίου Λογιστικού, ελέγχου και δαπανών του Κράτους 
κ.λ.π.». 

(2) Την με αριθμ. 189/1996 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Εσωτερικών, Δημοσίας Διοίκησης και Αποκέντρωσης, Οι¬ 
κονομικών και Εμπορικής Ναυτιλίας, αποφασίζουμε: 

Άρθρο 1 

Ιδρύεται στην περιφέρεια του Υπολιμεναρχείου Πάτμου 
Λιμενικός Σταθμός με έδρα του Λειψούς και ορίζεται περι¬ 
φέρεια αρμοδιότητάς του η ομώνυμη νήσος με τις παρα¬ 
κείμενες σ’ αυτήν Νησίδες και τη Νήσο Φαρμακονήσι. 

Άρθρο 2 

Η καθύλην αρμοδιότητα του Λιμενικού Σταθμού Λειψών 
που ιδρύεται με το διάταγμα αυτό περιλαμβάνει: 

α) Την άσκηση όλων των δικαιωμάτων και καθηκόντων 
γενικών ανακριτικών υπαλλήλων σχετικά με εγκλήματα 
που τελούνται στην περιφέρεια του Λιμ. Σταθμού από τον 
Προϊστάμενο τον νόμιμο αναπληρωτή και τους υπηρετοϋ- 
ντες σ’ αυτόν Αξιωματικούς, Ανυπασπιστές και Αρχικε- 
λευστές Λ.Σ. που προέρχονται από την Σχολή Δοκίμων 
Υπαξιωματικών του Λιμενικού Σώματος. 

β) Την βεβαίωση φαρικών τελών και υγειονομικών δικαι- 
ώματων καθώς και την βεβαίωση και είσπραξη κατά τις 
ισχύουσες διατάξεις των Λιμενικών δικαιωμάτων. 

γ) Τη σύνταξη στατιστικών δελτίων ναυτιλιακών πληρο¬ 
φοριών κατά τα ισχύοντα κάθε φορά και η εποπτεία της 
πλοηγικής Υπηρεσίας για τα θέματα της οποίας αναφέρε- 
ται στο Υπουργείο Εμπορικής Ναυτιλίας δια της Λιμενικής 
Αρχής Πάτμου ή απ’ ευθείας εφόσον διαταχθεί ειδικά ενώ 
ειδικά για θέματα διαχείρισης της πλοηγικής Υπηρεσίας 
υπάγεται απ' ευθείας από το ΥΕΝ. 

δ) Την εκτέλεση των εκδιδομένων από το Υπουργείο 
Εθνικής Άμυνας διαταγών για στρατολογία των ναυτικών 
και την πολεμική χρησιμοποίηση των λιμένων. 

ε) Την άσκηση της διοικητικής και δικαστικής αστυνο¬ 
μίας που ανάγεται στις αρμοδιότητες του Λιμενικού Σώμα¬ 
τος όπως αυτές καθορίζονται και ισχύουν σύμφωνα με τις 
κείμενες διατάξεις. 

στ) Την διενέργεια επιθεώρησεων πλοίων και πλωτών 
ναυπηγημάτων εφόσον έχει συγκροτηθεί στην έδρα του 
Λιμενικού Σταθμού Τοπικό Κλιμάκιο Επιθεώρησης Πλοίων 
σύμφωνα με τις κείμενες διατάξεις. 

ζ) Τον έλεγχο των πλοίων, πλοιαρίων, λέμβων και πλω¬ 
τών ναυπηγημάτων σύμφωνα με την ισχύουσα νομοθεσία, 
τα εγχειρίδια Ασφαλείας Ναυσιπλοΐας και τις οδηγίες της 
Πρόϊσταμένης Λιμενικής Αρχής και της Διεύθυνσης του 
ΥΕΝ που είναι αρμόδια για τον έλεγχο και την επιθεώρηση 
των Εμπορικών πλοίων. 

η) Την έκδοση αντικατάσταση και εξόφληση ναυτολο¬ 
γίαν των Ελληνικών πλοίων όπως αυτή καθορίζεται κάθε 
φορά από τις ισχύουσες διατάξεις περί ΝΑΤ καθώς και τη 
διενέργεια μεταβολών στα πληρώματα των πλοίων. 

θ) Την παρακολούθηση των δρομολογίων των Ε/Γ - Ο/Γ 
πλοίων που προσεγγίζουν στους Λειψούς και την τήρηση 
στατιστικών στοιχείων που αφορούν την επιβατική κίνηση. 


ι) Την εφαρμογή των διατάξεων που αναφέρονται σε θέ¬ 
ματα έρευνας και διάσωσης. 

ια) Την εφαρμογή των οργανωτικών διαταγών και εγκυ¬ 
κλίων της αρμόδιας διεύθυνσης του Υπουργείου Εμπορι¬ 
κής Ναυτιλίας μετά την ένταξη στα δίκτυα τηλεπικοινω¬ 
νιών του Σώματος. 

ιβ) Την εκτέλεση κάθε άλλου καθήκοντος που θα ανα¬ 
τεθεί σ' αυτόν από το Υπουργείο Εμπορικής Ναυτιλίας. 

Άρθρο 3 

1. Ο Λιμενικός Σταθμός Λειψών που ιδρύεται με το πα¬ 
ρόν Διάταγμα, υπάγεται στη Λιμενική Αρχή Πάτμου στην 
οποία αναφέρεται για κάθε υπόθεση της αρμοδιότητας 
του και συμμορφώνεται με τις διαταγές της. ΣτοΥΕΝανα- 
φέρεται απευθείας εφόσον διαταχθεί ειδικά και σ’ αυτή 
την περίπτωση κοινοποιεί τις αναφορές του στην Προϊ- 
σταμένη Λιμενική Αρχή, σε επείγουσες περιπτώσεις δε 
υποβάλλει τις αναφορές του εκτός από τη Λιμενική Αρχή 
και στο ΥΕΝ. 

2. Ο Λιμενικός Σταθμός εξαρτάται οικονομικά απο την 
Λιμενική Αρχή Πάτμου και οι σχετικές δαπάνες καταβάλ¬ 
λονται από την πάγια προκαταβολή αυτής. 

3. Το προσωπικό του Λιμενικού Σταθμού στρατωνίζεται 
στο οίκημα όπου είναι εγκατεστημένος ο Σταθμός εφόσον 
επαρκεί ο χώρος. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 17 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΙ 

οι υπουργοί 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛ. ΠΑΠΑΔΟΠΟΥΛΟΣ ΚΟΣΜΑΣ ΣΦΥΡΙΟΥ 

- 4 -- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 126 (8) 

Χορήγηση οικονομικής ενισχύσεως σε ορισμένες κατηγο¬ 
ρίες ναυτικών λόγω εορτών Πάσχα 1996. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) και 5 του Ν. 6002/1934 
«Περί προστασίας των ανέργων εργατών θαλάσσης και 
των οικογενειών αυτών (Α' 37) όπως συμπληρώθηκαν και 
αντικαταστάθηκαν αντίστοιχα με το άρθρο 1 του Α.Ν. 
113/1936 «Περί συμπληρώσεως του Ν. 6002 κλπ.» (Α' 
398) και το άρθρο 5 του Ν. 318/1976 «Περί συστάσεως 
οργανικών θέσεων του επιστημονικού και βοηθητικού 
Υγειονομικού προσωπικού του Οίκου Ναύτου (Α' 111). 

β. Του άρθρου 29Α του Ν. 1558/1985 (ΑΊ 37) το οποίο 
προαετέθη με το άρθρο 27 του Ν. 2081/1992 (Α' 154). 

2. Την αριθμ. 4417/6/14.2.96 πρόταση του Διοικητικού 
Συμβουλίου του Οίκου Ναύτου (ΔΣΟΝ). 

3. Την αριθμ. 324/21.3.96 γνωμοδότηση του Συμβου¬ 
λίου Εμπορικού Ναυτικού. 

4. Το γεγονός ότι το παρόν Διάταγμα θα προκαλέσει δα¬ 
πάνη δραχμών εβδομήντα εκατομμυρίων (70.000.000) η 
οποία θα καλυφθεί εξ ολοκλήρου από τις εγγεγραμμένες 
στον ΚΑΕ 0652 του προϋπολογισμού εξόδων του Οίκου 
Ναύτου, οικονομικής χρήσεως 1996, πιστώσεις. 

5. Την αριθμ. 163/9.4.96 γνωμοδότηση του Συμβου- 

λίου της Επικράτειας με πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1. 

Με την ευκαιρία των εορτών του Πάσχα 1996 παρέχεται 
έκτακτη οικονομική ενίσχυση, υπό μορφή βοηθήματος, 
στις κατά τις διατάξεις του παρόντος κατηγορίες ανέργων 
ναυτικών από το Κεφάλαιο Ανεργίας και Ασθενεΐας Ναυτι¬ 
κών. 

Το ύψος αυτής καθορίζεται εις: 

(α) Δραχμές είκοσι πέντε χιλιάδες (25.000) για τους 
άγαμους και τις άγαμες. 

(β) Δραχμές σαράντα χιλιάδες (40.000) για τους έγγα¬ 
μους ή έγγαμες ή έχοντες οικογενειακά βάρη από παιδιά. 

Άρθρο 2. 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις: 

(α)Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δέκα οκτώ (18) μήνες 
τουλάχιστον μέσα στην τελευταία, πριν από την 14η Απρι¬ 
λίου 1996, τριετία ή είκοσι τέσσερις (24) μήνες συνολική 
θαλάσσια υπηρεσία κατά την τελευταία, πριν από την 14η 
Απριλίου 1996, τετραετία. 

(β) Έχει μεσολαβήσει, από την τελευταία απόλυσή τους 
και μετά την εξάντληση του χρόνου κανονικής αδείας που 
δικαιούνται και μέχρι την 14η Απριλίου 1996, χρονικό διά¬ 
στημα όχι μικρότερο από τριάντα (30) ημέρες και όχι μεγα¬ 
λύτερο από δώδεκα (12) μήνες. 

(γ) Είναι εγγεγραμμένοι στους καταλόγους ανέργων του 
ΓΕΝΕ από την 14η Μαρτίου 1996 και ενωρίτερα και έχουν 
κάρτα ανεργίας. 

(δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής, κατά το 
χρόνο της καταβολής, πλην των περιστώσεων των επιδο¬ 
μάτων ασθένειας και ανεργείας του άρθρου 19 παρ. 2 του 
Π.Δ. 894/81 (Α' 226) και των άρθρων 1 και 8 του Π.Δ. 
272/82 (Α' 48) αντίστοιχα και δεν προστατεύονται από το 
Ίδρυμα Κοινωνικών Ασφαλίσεων (ΙΚΑ) ή άλλο Δημόσιο 
Ασφαλιστικό φορέα. 

(ε) Δεν έχουν επιδοθεί σε άλλη βιοποριστική απασχό¬ 
ληση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο, και το διαβατή¬ 
ριο του δικαιούχου. Η συνδρομή των προϋποθέσεων των 
εδαφίων (δ) και (ε) ελεγχεται από το φωτοαντίγραφο του 
εκκαθαριστικού σημειώματος της Εφορίας, του δικαιού¬ 
χου, για το 1994. 

Επικυρωμένα από τον Ο.Ν. φωτονατίγραφα δικαιολογη- 
τικών φυλάσσονται στο φάκελλο του δικαιούχου ναυτι¬ 
κού. 

2. Την Οικονομική ενίσχυση του άρθρου 1 του παρόντος 
δικαιούνται να λάβουν επίσης οι κατωτέρω κατηγορίες 
ανέργων ναυτικών: 

(α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ’ όσον έχουν πάνω από (8) 
χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο ΓΕΝΕ, που 
απολύθηκαν από τις τάξεις των Ενόπλων Δυνάμεων μετά 


την 31η Οκτωβρίου 1995 και μέχρι την 14η Απριλίου 
1996, εφ’ όσον έχουν τουλάχιστον δύο (2) χρόνια συνο¬ 
λική θαλάσσια υπηρεσία. 

(γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του Π.Δ. 272/82 όπως τρο¬ 
ποποιήθηκε με το Π.Δ. 49/83 (Α' 26) για ένα εξάμηνο του¬ 
λάχιστον μετά την 1η Μαϊου 1995 και δεν ναυτολογήθη¬ 
καν από τότε περισσότερο από ένα (1) μήνα. 

(δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

(ε) Ναυτικοί που φοιτούν στο ΚΕΣΕΝ και στην Σχολή 
θαλαμηπόλων. 

Άρθρο 3. 

1. Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται η κτηθείσα υπηρεσία: 

1. Σε πλοία με Ελληνική Σημαία. 

2. Σε πλοία με ξένη Σημαία συμβεβλημένα με το Ναυ¬ 
τικό Απομαχικό Ταμείο (ΝΑΤ). 

3. Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ’ όσον έχει εξαγορα- 
σθεί νόμιμα η υπηρεσία για το ΝΑΤ. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υπη¬ 
ρεσία για τον σκοπό του παρόντος Προεδρικού Διατάγμα¬ 
τος. 

3. Δεν προσμετρείται ως χρόνος θαλάσσιας Υπηρεσίας, 
η Υπηρεσία που διανϋθηκε σε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και της 
ανεργίας ο μήνας υπολογίζεται σε τριάντα (30) ημέρες, 
όπως ορίζει η περίπτωση 18 του άρθρου 1 του ΠΔ 894/81, 
τελευταία δε απόλυση λογίζεται η ημερομηνία μέχρι την 
οποία ο ναυτικός δικαιούται να λάβει αποζημίωση ή μισθό 
κατά τα άρθρα 62, 66 και 75 του Κώδικα Ιδιωτικού Ναυτι¬ 
κού Δικαίου (ΚΙΝΔ). 

Άρθρο 4. 

Για τον χαρακτηρισμό σαν χρόνιου, του νοσήματος των 
ναυτικών του εδαφίου (α) της παραγράφου 2 του άρθρου 2 
του παρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου ΑΘΗΝΩΝ - ΠΕΙ¬ 
ΡΑΙΩΣ και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στον δικαιούχο Δημοσίου 
Νοσοκομείου, για τις υπόλοιπες περιοχές. 

Άρθρο 5 

Η οικονομική ενίσχυση του άρθρου 1 θα καταβληθεί 
στους δικαιούχους, εντός ανατρεπτικής προθεσμίας 15 
εργασίμων ημερών αρχομένης από την επομένη της δημο- 
σιεύσεως του παρόντος, εφόσον προσέλθουν οι ίδιοι προ¬ 
σωπικά στον Οίκο Ναύτου Πειραιά ή στα κατά τόπους Κε¬ 
ντρικά Λιμεναρχεία, Λιμεναρχεία, Υπολιμεναρχεία και λοι¬ 
πές Λιμενικές Αρχές, στις οποίες εδρεύουν Παραρτήματα 
Οίκου Ναύτου. 

Νόμιμες εξουσιοδοτήσεις γίνονται δεκτές μόνο με 

έγκριση του Προϊσταμένου της Αρχής, η οποία καταβάλλει 
την έκτακτη οικονομική ενίσχυση και μόνον εφ’ όσον δι¬ 
καιολογείται η αδυναμία του δικαιούχου να προσέλθει ο 
Ιδιος λόγω ασθενείας. 

Άρθρο 6. 

Κατά την καταβολή της οικονομικής ενίσχυσης πλην της 
περιπτώσεως των χανσενικών ναυτικών του εδαφίου δ της 
παρ. 2 του άρθρου 2 του παρόντος, καταχωρείται από την 
Αρχή που πληρώνει ειδική πράξη στο φυλλάδιο του ναυτι¬ 
κού, και ο δικαιούχος υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δύο μάρτυρες, που υπογράφουν την 
απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 17 ΜαΤου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο υπ' αριθ. 105 Προεδρικό Διάταγμα «Ίδρυση Ενο¬ 
ρίας του Ιερού Ναού Αγίου Ανδρέα της Ιεράς Μητροπό- 
λεως Μεσογαίας και Λαυρεωτικής» στο Δήμο Παιανίας 
που δη μοσιεύθη κε στο ΦΕΚ 81 /τ.Α716.5.1996 επιφέρε- 
ται η πιο κάτω διόρθωση: 

Από το λανθασμένο «Ιδρύεται Ενορία του Ιερού Ναού 
Κοιμήσεως της Θεοτόκου «Παλαιό Παναγιάς» της Ιεράς 
Μητροπόλεως Μεσογαίας και Λαυρεωτικής στον δήμο 
Παιανίας» στο σωστό «Ιδρύεται Ενορία του Ιερού Ναού 
Αγίου Ανδρέα της Ιεράς Μητροπόλεως Μεσογαίας και 
Λαυρεωτικής στο Δήμο Παιανίας». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ . 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51' 


Πληροφορίες δημοσιευμάτων Α.Ε.-Ε.Π.Ε. 

Πληροφορίες δημοσιευμάτων λοιπών ΦΕΚ 

Πώληση Φ.Ε.Κ. . 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ, 


5225761 ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

5225713 ΠΕΙΡΑΙΑΣ · 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061) 271249 

5248141 Κορίνθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

5248320 Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ" ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ. ανάθοέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 

2531 

ΤΑΠΕΤ 3512 

Α' (Νάμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β’ (Υπουργικές αποφάσεις κτλ.) 

50.000 » 

2.500 - 

Γ (Διορισμοί, απολύσεις κτλ. Δημ. Υπαλλήλων) 

10.000 » 

500 » 

Δ' (Απαλλοτριώσεις, πολεοδομία κτλ.) 

50.000 » 

2.500 · 

Αναπτυξιακών Πράξεων (Τ.Α.Π.Σ.) 

25.000 · 

1.250 - 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 » 

500 » 

Παράρτημα (Πίνακες επιτυχόντων διαγωνισμών) 

5.000 · 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών Δ Ε.Π.Ε. 

150.000 » 

7.500 - 

Προκηρύξεων Α.Σ.Ε.Π. 

10.000 » 

500 » 

ΠΑ (ΜΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 


Οι συνδρομές του εσωτερικού προπληρώνονται στα Δημόσια Ταμεία που δίδομν αποδεκτβίό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοατού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις απά τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσά του ΤΑΠΕΤ μαζί με το ποσό της συνδρομής. 

Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 


Οι υπηρεσίες κοινού λειτουργούν καθημερινά απά 08.00' εως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











